**BILJEŠKE UZ I.IZMJENE I DOPUNE PRORAČUNA OPĆINE SUTIVAN ZA 2024.G.**

**PRIHODI**

U I. Izmjenama i dopunama Proračuna (u daljnjem tekstu Rebalansa) prihodi i primici ,rashodi i izdaci Općine Sutivan za 2024.g.povećavaju se za 133,37% u odnosu na aktualni, važeći plan.

Procijenjeni prihodi i primici novog rebalansa iznose 6.161.506,43 Eura.

Na povećanje planiranih izvornih prihoda i primitaka koji su iznosili 2.998.905,29 Eura najveći utjecaj ima povećanje prihoda poslovanja (porez i prirez na dohodak od nesamostalnog rada) u iznosu od 431.782,28 Eura. Povećanje ovog prihoda uslijedilo je zbog rasta priljeva sredstava po osnovi ovog prihoda u prethodnih 5 mjeseci. Ukupno planirani prihodi po ovoj stavci sada iznose 861.964,28 eura.

Što se tiče planiranih prihoda od kapitalnih i tekućih pomoći iz Državnog, županijskog ,općinskih proračuna ili EU sredstava ona su svedena u okvire koji su naknadno ugovoreni ili se očekuju realizirati do kraja ove godine.

Tekuće pomoći povećane su u ukupnom iznosu od 53.250,00 Eura .Iz Državnog proračuna planirano je povećanje u iznosu od 30.000 eura a odnosi se na projekt jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole. Očekivani je i prihod kao refundacija rashoda od ostalih lokalnih zajednica otoka Brač za prezentaciju otoka u Berlinu na turističkom sajmu kao i usklađenje „projekta“ sufinanciranja brzobrodske linije kroz tekuću pomoć Splitsko dalmatinske županije u iznosu od 3250,00 Eura.

Najveće povećanje prihoda odnosi se na kapitalnu pomoć Ministarstva regionalnog razvoja i Fondova Europske Unije za realizaciju projekta Vrata otoka u iznosu od 1.565.879,10 Eura te projekt uređenja parka Lučica .

Veliko povećanje prihoda odnosi se i na kapitalnu pomoć S.D.Županije u iznosu od 200.000,00 Eura za realizaciju projekta renoviranja područne škole Sutivan te opremanja iste.

Prihod od 54.756,00 Eura na stavci kapitalna pomoć iz gradskih proračuna odnosi se na refundaciju troškova općine Postira vezanih za projekt Vrata otoka.

Kapitalna pomoć u iznosu od 828.183,76 Eura odnosi se na projekt Centralnog parka u 100% financiranju fonda za zaštitu okoliša i energetske učinkovitosti.

Povećani prihod od 3.000,00 Eura od upravnih i administrativnih pristojbi odnosi se na povećan priljev sredstava u odnosu na prethodno razdoblje.

Ovim izmjenama i dopunama planirana je i tekuća pomoć od fizičkih osoba u iznosu od 18.750,00 eura za financiranje skladanja navijačke pjesme i snimanja spota za istu.

Planiran je i prihod od prodaje „šatora“ u iznosu od 7.000,00 Eura.

**RASHODI**

Prijedlogom I. Izmjena i dopuna proračuna za 2024.g.rashodi i izdaci planirani su u iznosu od 5.939.391,30Eura. i za 98,% su veći od izvornog Proračuna .Ukupno povećanje rashoda i izdataka ovim izmjenama i dopunama proračuna iznosi 2.940.486,01 Eura.

Rashodi poslovanja povećani su u ukupnom iznosu 45.100,00 Eura. Od tog iznosa 6.000,00 Eura odnosi se na rashode za zaposlene

Materijalni rashodi povećani su za 47.100,00 Eura. Od ovog iznosa najveći dio odnosi se na povećanje rashoda za intelektualne usluge (ukupno 33.000,00)),dok su ostali nespomenuti rashodi poslovanja smanjeni u iznosu od 7.000,00 Eura

Smanjeni su i ostali financijski rashodi u iznosu od 8.000,00 Eura

**Skupina 35**-subvencije- povećan je rashod koji se pokriva iz prihoda pomoći Županije za pomorski promet (brzobrodska linija ) u iznosu od 24.500,00 Eura, kao i rashod za isto iz Općih prihoda i primitaka u iznosu od 47.000,00 Eura

Smanjen je i rashod za sufinanciranje doktora u iznosu od 10.000,00 eura jer neće biti kao takav realiziran u 2024.g.

**Projekt „Nove tehnologije u turizmu“** povećan je 21.000,00 Eura. Prvotno planiran sredstvima od 11.000, Eura iz proračuna Općine (sad samo 2.000,00 eura) ,Odlukom Županije biti će financiran iz njihovih sredstava u iznosu od 70.00, 00 Eura.

Tekuće održavanje, odnosno održavanje plaža smanjeno je za 10.000,00 Eura.

**Izgradnja komunalne infrastrukture povećana je u ukupnom iznosu od 864.137,51 Eura**

Održavanje Kavanjinovog vrta povećano je za 5.000,00 Eura, kao i ulaganje u asfaltiranje ulica u iznosu od 14.125,00Eura.

Za financiranje Parka Lućica napravljena je preraspodjela izvora financiranja a ukupan projekt je povećan za 11.250,00 Eura.

Centralni park financirati će se iz sredstava pomoći u ukupnom iznosu od 838.762,51 Eura.

**Građevinski objekti povećani su u ukupnom iznosu od 1.939.446,00 Eura**

Od toga iznosa na PŠ odnosi se 134.000,00 (sredstva pomoći S.D.Županije

Projekt „Vrata otoka2 novim planom planiran je u ukupnom iznosu od 1.805.446,00 Eura. Od toga iznosa 216.060,90 financirati će Općina Sutivan iz svojih sredstava ,1.534.629,10 iz sredstava pomoći te iznos od 54.756,00 Eura Općina Postira.

**Oprema**

Rashodi za nabavku opreme povećani su u iznosu od 14.302,50 Eura.

Nabavka rampi ovim izmjenama i dopunama Proračuna povećana je za 6.000,00 Eura

Rashodi za nabavku sjeckalice smanjeni su za iznos od 17.697,50 Eura (Iznos od 32.640,00 koliko je planirano za ovu stavku ,djelom će biti financiran iz pomoći (19.590,00 ))

Oprema za P.Š. također će biti financirana iz pomoći S.D.Županije iznosom od 26.000,00 Eura.

Ovim izmjenama i dopunama Proračuna općine Sutivan planiran je višak prihoda nad rashodima u iznosu od 222.115,13 Eura kao višak prihoda nad rashodima za pokriće manjka prihoda u 2023.g.

**Prihodi i primici te rashodi i izdaci proračunskog korisnika HNKA. Rendić Ivanović ovim Izmjenama i dopunama Proračuna nisu mijenjani.**